李岩 (唐朝)
李岩（?—?），趙州高邑縣（今河北省高邑縣）人，唐朝官員，李素立曾孫。
李岩之父李從遠清密有學，神龍初年至景雲年間歷任黃門侍郎、太府卿，封趙郡公，諡號懿。李岩十餘歲時，唐中宗祀明堂，以近臣子弟執籩豆，李岩進止合禮，授為右宗衛兵曹參軍。歷任洛陽尉，官至兵部郎中。發扶風兵應姚州、巂州，稱旨，轉任諫議大夫，封贊皇縣伯。官至兵部侍郎。李岩善草書、隸書。為官清廉，擔任參軍時，制一裘衣，穿著終身。